
29 Δεκεμβρίου 2017 


ΤΕΥΧΟΣ ΤΕΤΑΡΤΟ 


Αρ 


. Φύλλου 437 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κήρυξη ως αναδασωτέας δημόσιας έκτασης δα¬ 
σικού χαρακτήρα εμβαδού 296,33 τ. μ. στη θέση 
«Ξηρόβρυση» της περιφέρειας Τ.Κ. Μενδενίτσας 
Δήμου Μώλου - Αγίου Κωνσταντίνου, Π.Ε. Φθιώ¬ 
τιδας. 

2 Απόφαση κήρυξης ως αναδασωτέας έκτασης εμ¬ 
βαδού (1.768,32 τ.μ.), στην περιοχή Μονής δ.ε. Αν. 
Σέλινου Δήμου Κανδάνου-Σελίνου. 

3 Χαρακτηρισμός του ρεύματος Κομνηνάδων, ως 
αποδέκτη επεξεργασμένων αστικών αποβλήτων 
του οικισμού Κομνηνάδων του Δήμου Νεστορίου, 
και καθορισμός της ανώτερης τάξης χρήσης των 
νερών του, του σημείου εκβολής των αποβλήτων 
σε αυτόν, καθώς και των ειδικών όρων διάθεσής 
τους. 


ΑΠΟΦΑΣΕΙΣ 

Αριθμ. 4960/219588 (1) 

Κήρυξη ως αναδασωτέας δημόσιας έκτασης δα¬ 
σικού χαρακτήρα εμβαδού 296,33 τ. μ. στη θέση 
«Ξηρόβρυση» της περιφέρειας Τ.Κ. Μενδενίτσας 
Δήμου Μώλου - Αγίου Κωνσταντίνου, Π.Ε. Φθι¬ 
ώτιδας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις των άρθρων 6 και 280 του ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης» (ΦΕΚ 
87/Α'). 

3. Το π.δ. 138/2010 «Οργανισμός της Αποκεντρωμένης 
Διοίκησης Θεσσαλίας- Στερεάς Ελλάδας» (ΦΕΚ 231/Α'). 

4. Τις διατάξεις του ν. 998/1979 «Περί προστασίας των 
δασών και των δασικών εν γένει εκτάσεων της χώρας» 
(ΦΕΚ 289/Α') όπως τροποποιήθηκαν με τον ν. 3208/2003 


(ΦΕΚ 303/Α'), άρθρο 9 ν. 3818/10 (ΦΕΚ 17/Α') και άρθρο 
35 παρ.1 ν. 4280/2014 (ΦΕΚ 159/Α ) και συγκεκριμένα: 
α) του άρθρου 38 παρ. 1, β) του άρθρου 41 παρ. 1, όπως 
ισχύουν. 

5. Τις διαταγές του Υπουργείου Γεωργίας: 
α) 160417/1180/8-7-1980, β) 182447/3049/24-9-1980 και 
γ) 105204/2793/31-07-2002. 

6. Την υπ’ αριθμ. 110789/1293/02-09-2014 διαταγή 
του Υ.ΠΕ.Κ.Α. 

7. Τις διατάξειςτων άρθρων 28 και 28Α του ν. 4325/2015 
«ΕκδημοκρατισμόςτηςΔιοίκησης- Καταπολέμηση Γρα¬ 
φειοκρατίας και Ηλεκτρονική Διακυβέρνηση κ.λπ. (ΦΕΚ 
47/Α'). 

8. Την υπ’ αριθ. 6985/85797/1-6-2017 απόφαση του 
Συντονιστή Α.Δ.Θ.Στ.Ε. «Μεταβίβαση δικαιώματος υπο¬ 
γραφής κ.λ.π. στους Προϊσταμένους ή στις Προϊσταμένες 
Διευθύνσεων» (ΦΕΚ 2003/Β'). 

9. Την υπ' αριθ. 13917/15-5-2017 απόφαση Υπουργού 
Εσωτερικών (ΦΕΚ 250 ΥΟΔΔ/15-5-2017) περί διορισμού 
Συντονιστή στην Α.Δ.Θ.Στ.Ε.. 

ΙΟ.Την υπ' αριθ. 7182/217763/6-12-2017 αναφορά του 
Δασαρχείου Λαμίας, με την οποία προτείνεται η κήρυξη 
ως αναδασωτέας της αναφερόμενης στο θέμα έκτασης, 
αποφασίζουμε: 

Κηρύσσουμε ως αναδασωτέα δημόσια έκταση δα¬ 
σικού χαρακτήρα εμβαδού 296,33 τ.μ. στη θέση «Ξη¬ 
ρόβρυση» της περιφέρειας Τ.Κ. Μενδενίτσας Δήμου 
Μώλου - Αγίου Κωνσταντίνου, Π.Ε. Φθιώτιδας, η οποία 
καταστράφηκε από παράνομη εκχέρσωση κατά το χρο¬ 
νικό διάστημα μηνάς Ιουλίου του έτους 2017. Η έκταση 
αυτή πριν την καταστροφή της καλυπτόταν από δασι¬ 
κή βλάστηση (πουρνάρια, πεύκα, κέδρα, έλατα, κ.λπ.) 
με ποσοστό δασοκάλυψης πλέον του 70% και εμπίπτει 
στην κατηγορία των εκτάσεων του άρθρου 3 παρ. 1 του 
ν. 998/1979, όπως αντικαταστάθηκε με το άρθρο 32 του 
ν. 4280/2014 και την αριθμ. 110789/1293/2-9-2014 δια¬ 
ταγή του Υ.Π.Ε.Κ.Α. και ισχύει σήμερα, αποτελεί δε μαζί 
με τις όμορες δασικού χαρακτήρα εκτάσεις οργανική 
ενότητα που συμβάλλει στη διατήρηση της φυσικής και 
βιολογικής ισορροπίας και εξυπηρετεί την διαβίωση των 
ανθρώπων εντός του φυσικού περιβάλλοντος. 

Απεικονίζεται με τα στοιχεία (Α,Β,Γ,Δ,Ε,Ζ,Η,Θ,Α) και 
προσδιορίζεται επακριβώς από τις αντίστοιχες συντεταγ¬ 
μένες ΕΓΣΑ '87 στο συνημμένο τοπογραφικό διάγραμμα, 

κλίμακας 1:1000, το οποίο συνοδεύει την απόφαση αυτή 
και έχει όρια: 

Ανατολικά: Με έκταση δασικού χαρακτήρα. 

Δυτικά: Με έκταση δασικού χαρακτήρα. 

Βόρεια: Με έκταση δασικού χαρακτήρα. 

Νότια: Με έκταση μη δασικού χαρακτήρα. 

Σκοπός της κήρυξηςτης ανωτέρω έκτασης ως αναδα¬ 
σωτέας, είναι η προστασία της, η διατήρηση του δασικού 
της χαρακτήρα, ο αποκλεισμός διάθεσής της για άλλη 
χρήση και η επαναδημιουργίατης καταστραφείσας δα¬ 
σικής βλάστησης με φυσική αναγέννηση. 

Επιτρέπεται υποβολή κατ’ αυτής αίτησης ακύρωσης 
στο αρμόδιο Διοικητικό Εφετείο (άρθρο 47 ν. 3900/2010 - 
ΦΕΚ213/Α 1 ) μέσα σε προθεσμία εξήντα (60) ημερών, που 


αρχίζει από την επομένη της δημοσίευσής της (άρθρο 
46 π.δ. 18/1989 - ΦΕΚ 8/Α'). 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 18 Δεκεμβρίου 2017 

Με εντολή Συντονιστή 
Αποκεντρωμένης Διοίκησης 
Ο Διευθυντής Δασών Φθιώτιδας 

ΑΝΔΡΕΑΣ ΠΑΠΑΝΔΡΕΟΥ 




ΤΟΠΟΓΡΑΦΙΚΟ ΔΙΑΓΡΑΜΜΑ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'437/29.12.2017 


Αριθμ. 13864 _ (2) 

Απόφαση κήρυξης ως αναδασωτέας έκτασης εμ- 
βαδού (1.768,32 τ.μ.), στην περιοχή Μονής δ.ε. 
Αν. Σέλινου Δήμου Κανδάνου-Σελίνου. 

Η ΣΥΝΤΟΝΙΣΤΡΙΑ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 24 παρ. 1 και 117 παρ. 3 
του Συντάγματος. 

2. Τις διατάξεις του ν. 998/1979 «Περί προστασίαςτων 
δασών και δασικών εν γένει εκτάσεων της Χώρας» (ΦΕΚ 
289/1979/τ.Α') και ειδικότερα των άρθρων 38 παρ. 1 και 
41 παρ. 1,3, όπως τροποποιήθηκε με το ν. 4280/2014. 

3. Τις 160417/1180/08-07-1980 και 182447/3049/ 
24-09-1980 διαταγές του Υπουργείου Γεωργίας με τις 
οποίες δόθηκαν οδηγίες στις Δασικές Υπηρεσίες για την 
κήρυξη εκτάσεων αναδασωτέων. 

4. Τη με αριθμ. 204262/4545/23-11-2010 εγκύκλιο του 
Υπουργείου Περιβάλλοντος Ενέργειας και κλιματικής 
Αλλαγής «Οδηγίες εφαρμογής των παραγράφων 1 και 
2 του άρθρου 3 ν. 998/1979, όπως ισχύει». 

5. Τις διατάξεις του ν. 3200/55 (ΦΕΚ 97/Α/23-4-55 «Περί 
Διοικητικής Αποκέντρωσης» όπωςτροποποιήθηκαν και 
συμπληρώθηκαν μεταγενέστερα με το ν.δ. 532/1970 
(ΦΕΚ 103/Α/5-5-1970)». 

6. Το ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης-Πρόγραμμα 
Καλλικράτης», (ΦΕΚ 87/Α/07-06-2010). 

7. Το π.δ. 136/2010 περί «Οργανισμού Αποκεντρωμέ¬ 
νης Διοίκησης Κρήτης» (ΦΕΚ 136/Α/27-12-2010). 

8. Το άρθρο 56 του ν. 4257/2014 (ΦΕΚ 93/Α/ 
14-04-2014) που τροποποιεί την παρ.2 του αρθρ. 1 του 
ν. 2503/1997 (ΦΕΚ 107/Α/30-5-1997) που αφορά στη 
Διοίκηση, οργάνωση και στελέχωση της Περιφέρειας. 

9. Την πράξη 4 της 6/2/2015 (ΦΕΚ 24/Α/06-02-2015) με 
την οποία γίνεται αποδοχή των παραιτήσεων των Γ.Γ.Α.Δ. 
της Χώρας. 

ΙΟ.Το ν. 4061/2012 «Διαχείριση και προστασία ακινή¬ 
των Υπουργείου Αγροτικής Ανάπτυξης και Τροφίμων - 
Ρύθμιση εμπραγμάτων δικαιωμάτων και άλλες διατά¬ 


ξεις», (ΦΕΚ 66/Α/22-03-2012) και ειδικότερα την παρ. 2 
του άρθρου 26. 

11. Το γεγονός ότι εξερράγη πυρκαγιά την 18-12-2016 
σε έκταση δάσους πεύκης εμβ. χιλίων επτακοσίων 
εξήντα οκτώ τετρ. μέτρων και τριάντα δύο εκατοστών 
(1.768,32 τ.μ.), στην περιοχή Μονής δ.ε. Αν. Σέλινου του 
Δήμου Κανδάνου-Σελίνου. 

12. Την υπ’ αριθμ. 14026/15-05-2017 απόφαση Υπ. 
Εσωτερικών και Διοικητικής Ανασυγκρότησης (ΦΕΚ 
250/Υ.Ο.Δ.Δ./26-05-2017 «Διορισμός Συντονίστριας της 
Αποκεντρωμένης Διοίκησης Κρήτης». 

13. Την υπ' αριθμ. 8677/28-08-2017 εισήγηση της 
Δ/ντριας Δασών Χανίων για κήρυξη ως αναδασωτέας 
της έκτασης, που αναφέρεται στο θέμα, της οποίας η 
βλάστηση καταστράφηκε από πυρκαγιά. 

14. Το άρθρο 20 της υπ' αριθμ. 8165/27-06-2017 
(ΦΕΚ 2247/τ.Β/30-06-2017) κοινής υπουργικής απόφα¬ 
σης «περί μεταβίβασης δικαιώματος υπογραφής στον 
Προϊστάμενο Γενικής Διεύθυνσης Δασών και Αγροτικών 
Υποθέσεων Αποκεντρωμένης Διοίκησης Κρήτης». 

15. Το γεγονός ότι δεν προκαλείται δαπάνη από την 
παρούσα απόφαση, αποφασίζουμε: 

Κηρύσσουμε ως αναδασωτέα με σκοπό την προστασία 
και την διατήρηση του δασικού χαρακτήρα της, ώστε 
να αποκλεισθεί η διάθεση αυτής για άλλο προορισμό, 
και την επαναφορά με φυσική αναγέννηση της δασικής 
δενδρώδους βλάστησης πεύκου, στην έκταση εμβαδού 
1.768,32 τ.μ., στην περιοχή Μονή δ.ε Αν. Σέλινου του Δή¬ 
μου Κανδάνου-Σελίνου Περιφερειακής Ενότητας Χανίων, 
που αποτελούσε έκταση δάσους Πεύκης (παρ.1 άρθρου 
3 Ν. 998/79 όπως ισχύει) που εμπίπτει στη κατηγορία 
1 ε, του άρθρου 4 Ν. 998/79 και που εμφανίζεται στο με 
ημερομηνία 18-4-2017 συνημμένο απόσπασμα χάρτου 
κλίμακας 1:5000 το οποίο έχει θεωρηθεί από την Δ/ντρια 
Δασών Χανίων. 

Η έκταση συνορεύει με εκτάσεις που φέρουν δενδρώδη 
βλάστηση πεύκου και ανατολικά με επαρχιακό δρόμο, 
όπως φαίνεται και στο συνημμένο διάγραμμα, το οποίο 
αποτελεί αναπόσπαστο μέρος της απόφασης αυτής. 

Οι συντεταγμένες των κορυφών της καμένης έκτασης 
είναι οι εξής: 


Χ=482380.4028 Υ=3904350.9365 
Χ=482342.6182 Υ=3904332.7541 
Χ=482358.9049 Υ=3904308.2117 
Χ=482366.4642 Υ=3904283.4388 
Χ=482379.9177 Υ=3904315.0537 


Χ=482352.7472 Υ=3904347.4987 
Χ=482344.0318 Υ=3904315.5275 
Χ=482363.3914 Υ=3904299.9527 
Χ=482386.0574 Υ=3904298.7746 
Χ=482380.3909 Υ=3904335.5839 


Κατά της απόφασης αυτής μπορεί να ασκηθεί προσφυγή στον αρμόδιο Υπουργό εντός της αποκλειστικής προθε¬ 
σμίας των τριάντα (30) ημερών από την ημέρα της πραγματικής κυκλοφορίας του ΦΕΚ καθώς και αίτηση ακύρωσης 
εντός εξήντα (60) ημερών από την επομένη της κοινοποίησής της, στο οικείο τριμελές διοικητικό Εφετείο από 
οποιοδήποτε φυσικό ή νομικό πρόσωπο έχει έννομο συμφέρον στην έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 


Χανιά, 15 Νοεμβρίου 2017 

Με εντολή Συντονίστριας Αποκεντρωμένης Διοίκησης 

Ο Προϊστάμενος Γενικής Διεύθυνσης Δασών 

και Αγρ. Υποθέσεων Αποκεντρωμένης Διοίκησης Κρήτης 


ΑΝΑΣΤΑΣΙΟΣ ΙΩΑΝΝΟΥ 

Τεύχος Δ'437/29.12.2017 


Αριθμ. οικ. 223843/30 31 (3) 

Χαρακτηρισμός του ρεύματος Κομνηνάδων, ως 
αποδέκτη επεξεργασμένων αστικών αποβλήτων 
του οικισμού Κομνηνάδων του Δήμου Νεστορί- 
ου, και καθορισμός της ανώτερης τάξης χρήσης 
των νερών του, του σημείου εκβολής των απο¬ 
βλήτων σε αυτόν, καθώς και των ειδικών όρων 
διάθεσής τους. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Την Ειβ/221/1965 υγειονομική διάταξη (ΦΕΚ 138/ 
Β71965), «περί διαθέσεως λυμάτων και βιομηχανικών 
αποβλήτων», όπως τροποποιήθηκε και ισχύει. 

3. Τη με αριθμό 5673/400/1997 κοινή υπουργική από¬ 
φαση (ΦΕΚ 192/Β /1997) «μέτρα και όροι για την επεξερ¬ 
γασία αστικών λυμάτων». 

4. Τον. 4014/2011 (ΦΕΚ 209/Α72011) «περιβαλλοντική 

αδειοδότηση έργων και δραστηριοτήτων.και άλλες 

διατάξεις αρμοδιότητας Υπουργείου Περιβάλλοντος», 
όπως τροποποιήθηκε και ισχύει. 

5. Τη με αριθμό 205988/14-12-2011 εγκύκλιο της Γε¬ 
νικής Διεύθυνσης Περιβάλλοντος του Υπουργείου Πε¬ 
ριβάλλοντος Ενέργειας και Κλιματικής Αλλαγής (ΑΔΑ: 
45Ψ40-5ΒΙ) «Διευκρινίσεις επί των θεμάτων που θίγονται 
στο άρθρο 12 του ν. 4014/2011, σχετικά με την άδεια 
διάθεσης λυμάτων ή βιομηχανικών αποβλήτων». 

6. Τη με αριθμ. οικ. 191645/2013 (ΑΔΑ: ΒΛ0Χ0-9ΝΥ) 
εγκύκλιο του Υπουργείου Περιβάλλοντος, Ενέργειας και 
Κλιματικής Αλλαγής με θέμα «διευκρινίσεις για τη διά¬ 
θεση υγρών αποβλήτων σε επιφανειακούς υδάτινους 
αποδέκτες, μετά την έκδοση του ν. 4042/2012». 

7. Το με αριθμ. ΔΥΓ2/Γ.Π. 22601/07-04-2014 έγγραφο 
της Διεύθυνσης Υγειονομικής Μηχανικής και Υγιεινής 
Περιβάλλοντος του Υπουργείου Υγείας (ΑΔΑ: ΒΙΗΥΘ- 
79Ξ) «Εφαρμογή και ισχύς της Ε1 β/221/65 υγειονομι¬ 
κής διάταξης «περί διάθεσης λυμάτων και βιομηχανικών 
αποβλήτων, μετά την έκδοση του άρθρου 59 παρ. 2 του 
ν. 4042/2012». 

8. Τη με αριθμ. 183098/2456/2017 (ΑΔΑ:7ΗΡ77ΛΨ- 
Τ4Β), απόφαση του Περιφερειάρχη Δυτικής Μακεδο¬ 
νίας «Συγκρότηση επιτροπής, για το χαρακτηρισμό του 
ρέματος Κομνηνάδων, ως αποδέκτη επεξεργασμένων 
αστικών αποβλήτων του οικισμού Κομνηνάδων του Δή¬ 


μου Νεστορίου, και τον καθορισμό της ανώτερης τάξης 
χρήσης των νερών του, του σημείου εκβολής των απο¬ 
βλήτων σε αυτόν, καθώς και των ειδικών όρων διάθεσής 
τους». 

9. Το με αριθμ. 4245/04-09-2017 έγγραφο του Δήμου 
Νεστορίου με θέμα «Καθορισμός του ρέματος Κομνη¬ 
νάδων ως αποδέκτη για τα λύματα της εγκατάστασης 
Επεξεργασίας Λυμάτων του Οικισμού Κομνηνάδων της 
Δ.Ε. Ακριτών του Δήμου Νεστορίου». 

10. Το με ημερομηνία 09-11-2017 πρακτικό της επι¬ 
τροπής με το οποίο ζητήθηκαν από το Δήμο Νεστορίου 
πρόσθετες πληροφορίες και στοιχεία, για την τεκμηρίω¬ 
ση του αιτήματος του. 

11 .Το με αριθμ. 5921/29-11-2017 έγγραφο του Δήμου 
Νεστορίου, με το οποίο γνωστοποιούνται στην επιτροπή 
τα πρόσθετα στοιχεία που ζητήθηκαν. 

12. Το με ημερομηνία 05-12-2017 πρακτικό της αρ¬ 
μόδιας, συσταθείσης με το (8) σχετικό, επιτροπής με το 
οποίο γνωμοδοτεί θετικά επί του θέματος, αποφασίζου¬ 
με: 

1. Καθορίζουμε το ρέμα «ΚΟΜΝΗΝΑΔΩΝ», ως απο¬ 
δέκτη, αποκλειστικά, των επεξεργασμένων αστικών 
αποβλήτων του οικισμού Κομνηνάδων, του Δήμου Νε¬ 
στορίου. 

2. Καθορίζουμε ως ανώτερη τάξη χρήσης των νερών 
του ρέματος «ΚΟΜΝΗΝΑΔΩΝ», και μετά την πλήρη 
ανάμιξή τους με τα διατιθέμενα επεξεργασμένα αστικά 
απόβλητα, αυτή για άρδευση. 

3. Καθορίζουμε ως σημείο διάθεσης των επεξεργασμέ¬ 
νων αστικών αποβλήτων στο ρέμα «ΚΟΜΝΗΝΑΔΩΝ», το 
πλησιέστερο σημείο των εγκαταστάσεων επεξεργασίας 
προς το εν λόγω ρέμα, το οποίο επιτρέπει την πλήρη, 
ομοιόμορφη και ταχεία ανάμιξη των αποβλήτων με τα 
νερά του ρέματος. 

4. Καθορίζουμε ως ειδικούς όρους για τη διάθεση των 
επεξεργασμένων αστικών αποβλήτων του οικισμού Κο¬ 
μνηνάδων στο ρέμα «ΚΟΜΝ ΗΝ ΑΔΩΝ», τους παρακάτω: 

4.1. Η διάθεση των επεξεργασμένων αστικών αποβλή¬ 
των στον αποδέκτη να επιτραπεί μόνον μετά τη λήψη 
των προβλεπόμενων, από την ισχύουσα νομοθεσία, 
αδειών/εγκρίσεων. 

4.2. Τα νερά του αποδέκτη να διατηρούν, μετά και 
την πλήρη, ομοιόμορφη και ταχεία ανάμιξή τους με τα 
επεξεργασμένα αστικά απόβλητα, τα χαρακτηριστικά 
που προσδιορίστηκαν από τις αναλύσεις του δείγματος 
που λήφθηκε στο προβλεπόμενο σημείο διάθεσης των 
αστικών αποβλήτων και συγκεκριμένα: 

ΠΑΡΑΜΕΤΡΟΣ 

ΠΑΡΑΜΕΤΡΙΚΗ ΤΙΜΗ 

ΜΟΝΑΔΕΣ 

Ολικά κολοβακτηριοειδή 

9,4 X 10 2 

(Ιίυ/100 γπΙ 

Ε. εοΐί 

6.2 X 10 2 

(Ιίυ/100 γπΙ 

ΟΜΧ (36° 0 

Άνευ ασυνήθους μεταβολής 

(Ζίυ/ΓπΙ 

ΟΜΧ (22° 0 

Άνευ ασυνήθους μεταβολής 

(Ιίυ/ΓηΙ 

Συγκέντρωση ιόντων υδρογόνου (25° 6) 

6,5 έως 8,5 

Μονάδες ΡΗ 

Θολότητα 

2,5 

ΡΝΙΙ 

Άζωτο Αμμωνιακών (Ν -ΝΗ/) 

0,03 

ιτιρ/Ι 

Βιοχημικά Απαιτούμενο Οξυγόνο (ΒΟϋ ς ) 

<6 

ιπρ/Ι Ο, 

Χημικά Απαιτούμενο Οξυγόνο ((ΙΟϋ) 

< 15 

ιτιρ/Ι Ο, 

Ολικό Άζωτο (Ν) 

< 1 

ιτ>9/1 

Ολικός Φώσφορος (Ρ) 

< 0,05 

ιπρ/Ι 

Ολικά αιωρούμενα στερεά 

15,6 

ιπρ/Ι 


4.3. Η αυστηρή τήρηση των όρων που θα επιβάλλουν οι αποφάσεις έγκρισης περιβαλλοντικών όρων. 

5. Καθορίζουμε, εκτός των επιβαλλόμενων στις σχετικές αποφάσεις έγκρισης περιβαλλοντικών όρων, ως υπο¬ 
χρεώσεις του Δήμου Νεστορίου: 

5.1 .Την επαρκή συντήρηση του αποδέκτη, προκειμένου να διευκολύνεται πλήρης ομοιόμορφη και ταχεία ανάμιξη 
των επεξεργασμένων αστικών αποβλήτων με τα νερά του, τόσο στο σημείο διάθεσης όσο και σε όλο το μήκος του 
αποδέκτη, και να μη δημιουργούνται ανθυγιεινές εστίες. 

5.2. Το συστηματικό έλεγχος της ποιότητας των νερών του αποδέκτη, διενεργούμενων των επιβαλλόμενων, από 
τις σχετικές διατάξει δειγματοληψιών και αναλύσεων, προκειμένου να διαπιστώνεται η τήρηση των όρων διάθεσης. 

5.3. Σε περίπτωση μεταβολής των δεδομένων που αφορούν στον αποδέκτη, η προσαρμογή των εγκαταστάσεων 
επεξεργασίας τηρούμενης της προβλεπόμενης διαδικασίας. 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καστοριά, 18 Δεκεμβρίου 2017 
Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























